yakhyo/uz-wiki huggingface dataset:
Pontus Almqvist

Pontus Almqvist – (1999-yil 10-iyulda tugʻilgan) – shvetsiyalik professional futbolchi, Italiya A seriyasining “Lechche” klubida oʻynaydi. U Rossiyaning „Rostov“ klubi bilan ham shartnoma imzolagan, ammo bu shartnoma amalga oshmagan. U futbol maydonida hujumchi ampulasida oʻynaydi.

Faoliyati 
Stokgolmdagi mashgʻulotlarda qatnashgandan soʻng, Almqvist 2017-yilgi mavsum uchun Norrköping jamoasi bilan professional shartnoma imzolagan. Undan oldin Nike Futbol Akademiyasida futbol saboqlarini oʻzlashtirgan. 2017-yil 23-sentyabrda u Norrköping safida debyut qilgan. Oʻyinda uning jamoasi Xalmstadga 2:1 hisobida magʻlub boʻlishgan. U 2017-yilgi shartnomasi boʻyicha ijaraning maʼlum muddatini 2-divizion vakili "Sylvia" jamoasida oʻtkazgan jamoa safida 3 ta oʻyinda maydonga tushib bitta gol urishga muvaffaq boʻlgan U 2018-yilgi mavsum boshida Varbergs BoISga ijara asosida qoʻshilgan va 2018-yil iyul oyida Norrköping safiga qaytishdan oldin toʻrt marta maydinga tushgan. U 2020-yil sentyabr oyida Shvetsiya U21 terma jamoasidagi dastlabki ikkita golini urishga erishgan.
2020-yil 15-oktaybrda Almqvist Rossiya Preymer-ligasi klubi Rostov bilan besh yillik shartnoma imzolagan. 2022-yil 7-martda FIFA Rossiyaning Ukrainaga bostirib kirishi bilan bogʻliq maxsus qoidalarni joriy qilgan. Ushbu qoidalar Rossiyadagi xorijlik futbolchilarga 2021–2022-yilgi mavsum oxirigacha Rossiya klublari bilan shartnomalarini bir tomonlama vaqtincha toʻxtatib turish va shu sanagacha Rossiyadan tashqaridagi klublarga qoʻshilish imkonini bergan. 2022-yilning 17-martida Almqvist 2021—2022-yilgi mavsum oxirigacha Gollandiyaning “Utrext” klubi bilan shartnoma imzolagan.
FIFA 2022—2023-yilgi mavsum uchun reglamentini uzaytirgan va Almqvistga 2022-yil 5-iyulda bir yillik ijara asosida Polshaning [[“Po.gon Shecin”]] jamoasiga oʻtishga ruxsat bergan.

2023-yilning 22-iyunida Almqvist vaqtinchalik shartnoma asosida Italiyaning Lechche klubiga oʻtgan.

Faoliyat statistikasi

Manbalar 

Yashayotgan insonlar
Shvetsiyalik erkak futbolchilari
Erkak futbol yarim himoyachilari
FC Rostov futbolchilari
Rossiya Premyer-ligasi futbolchilari
Serie A futbolchilari
Rossiyadagi chet ellik erkak futbolchilar
Italiyadagi chet ellik erkak futbolchilar
Alifbo boʻyicha sportchilar
Xabibulla Abdyushev

Xabibulla Baxtigareevich Abdyushev (1920—1988) – traktor brigadasi brigadiri.

Biografiyasi 
1920-yil 1-martda Deniskino qishlogʻida (hozirgi Boshqirdiston Respublikasining Fedorovskiy tumani) tugʻilgan. 1934-yilda Fedorovskiy tumanidagi Choʻlpon kolxozida chorvachi boʻlib ishlagan. 1935-yildan BASSR Fedorovskiy tumanidagi Oktyabrskaya MTS qoshidagi traktorchilar kurslarida tahsil oldi.

1936-yildan – Oktyabrskaya MTS traktorchisi. 1941-yil aprel oyida Qizil Armiya safiga chaqirildi. U 583-alohida gvardiya minomyot diviziyasi tarkibida Ulugʻ Vatan urushi janglarida qatnashgan. 1944-yilda sogʻligʻi sababli demobilizatsiya qilingan.

Urushdan keyin Xabibulla Baxtigareyevich 1951—1959-yillarda traktorchi boʻlib ishlagan.

1963-yilda X. B. Abdyushev brigadasi oʻziga biriktirilgan 750 gektar maydonda gʻallaning har gektaridan 18,7 sentnerdan hosil olgan. 1964-yilda 775 gektar maydondan oʻrtacha gʻalla hosili gektariga 20,5 sentner, noʻxat 110 gektar maydondan 26 sentner, bugʻdoy 112 gektar maydondan 22 sentner yetishtirildi.

SSSR Oliy Kengashi Prezidiumining 1966-yil 23-iyundagi farmoni bilan bugʻdoy, javdar, grechka, boshqa gʻalla va ozuqa ekinlarini ishlab chiqarish va tayyorlashni koʻpaytirish, shuningdek, texnologiyadan yuqori unumli foydalanishda erishilgan muvaffaqiyatlari uchun X. B. Abdyushevga Sotsialistik Mehnat Qahramoni unvoni berildi. Oʻzining tugʻilgan qishlogʻi Deniskinoda yashagan. 1998-yil 23-dekabrda vafot etgan.

Mukofotlari 

 Sotsialistik Mehnat Qahramoni (1966)
 Lenin ordeni
 II darajali Vatan urushi ordeni (1985)
 medallar

Yana qarang 

 Boshqirdiston Sotsialistik Mehnat Qahramonlari

Manbalar

Havolalar 

 2010 yil mart – Tarixiy taqvim – Boshqirdiston Respublikasi Hukumati huzuridagi Arxivlar boshqarmasi sayti Arxivnaya kopiya
Vatan urushi 2-darajali ordeni sohiblari
Lenin ordeni sohiblari
Sotsialistik Mehnat Qahramonlari
1998-yilda vafot etganlar
23-dekabrda vafot etganlar
1920-yilda tugʻilganlar
1-martda tugʻilganlar
Linkoln yodgorligi

YOʻNALTIRISH Lincoln yodgorligi
Chernyaxovskiy tumani (Kaliningrad viloyati)

Chernyaxovsk () (1946-yilgacha – Insterburg, Germaniyaning Insterburg) – Rossiyaning Kaliningrad viloyatidagi shahar, Chernyaxovskiy tumani (munitsipal okrugi) maʼmuriy markazi boʻlgan.

Aholisi – 36 128[1] kishi. (2021), mintaqadagi Kaliningrad va Sovetskdan keyin uchinchi yirik shahar.

Etimologiyasi 
1336-yilda tashkil etilgan. Instrux daryosining nomi Insterburg boʻlib, u ogʻzida joylashgan va nemischa burg – „Qal’a“. 1946-yilda front kuchlariga qoʻmondonlik qilgan va Sharqiy Prussiya hududida halok boʻlgan armiya generali I. D. Chernyaxovskiy sharafiga qayta nomlandi. Chernyaxovskiy familiyasi Ukrainaning Chernyaxov shahri nomidan kelib chiqqanligini hisobga olsak, nomning bir shahardan boshqasiga koʻchirilishi juda kam uchraydigan hodisasini anglatadi.

Tarixi 
Miloddan avvalgi 10-asrdan boshlab shahar atrofidagi hududlar odamlar tomonidan oʻzlashtirilgan. Mavjudlik izlari kundalik turmush madaniyati, marosimlar, harbiy va hunarmandchilikning rivojlanganligini koʻrsatadi. Miloddan avvalgi IV asrdan boshlab eramizning 13-asrigacha shahar va viloyat hududida Prussiya qabilalari yashagan; Prussiya (nemis) manbalariga koʻra, shahar atrofidagi hudud Nadrovia deb nomlangan; parcha-parcha maʼlumotlarga koʻra, Chernyaxovskdan unchalik uzoq boʻlmagan joyda Prussiya ziyoratgohi (muqaddas bogʻi) bor.

Geografik joylashuvi va iqlimi 
Shahar Instruch va Angrapa daryolari qoʻshilib, Pregolya daryosining manbai boʻlgan joyda joylashgan. Kaliningraddan 80 km sharqda joylashgan. Iqlimi dengizdan mo''tadil kontinentalga o'tish davri. Kaliningrad viloyatining qirg'oq qismi bilan taqqoslaganda, iqlim kontinentalga bir oz yaqinroq: Chernyaxovskda qishki harorat pastroq va yozgi harorat dengiz bo'yidagi Svetlogorskga qaraganda yuqori. Oʻrtacha yillik havo harorati 7,7 °C. Mutlaq maksimal harorat +39 °C, mutlaq minimal -35 °C.

Shamol yo'nalishlari: janubiy (chastotasi 18%), janubi-g'arbiy va g'arbiy, yillik tezligi - 3,5 m/s.

Kaliningrad viloyati
Rossiya geografiyasi
Alifbo boʻyicha aholi punktlari
Kaveh Pahlavon

Articles with hCards

Kaveh Pahlavon ( ,Tehron shahrida tugʻilgan), elektr va kompyuter muhandisligi hamda kompyuter fanlari professori va yana Simsiz axborot tarmoqlarini oʻrganish markazi direktori. Pahlavon Wi-Fi boʻyicha tadqiqotni goʻdaklik davrida boshlagan, simsiz ichki geolokatsiya va yana Tarmoqqa ulanishustida ishlaydi.

U koʻplab texnik nashrlarga hissa qoʻshgan hamda ushbu sohalarda bir qator patentlarga ega. Uning hozirgi tadqiqot sohasi imo-ishora va harakatni aniqlash, shuningdek, autentifikatsiya, xavfsizlik uchun simsiz qurilmalardan signallarining opportunistik qoʻllanishi ustida amalga oshirilgan.

Taʼlim va faoliyat 
Pahlavon 1975-yilda Tehron universitetida elektrotexnika boʻyicha bakalavr darajasini va 1979-yilda Massachusets shtatidagi Vusster politexnika institutida doktorlik darajasini olgan.

U akademik faoliyatini 1985-yilda Worcester Politexnika Instituti fakultetiga qoʻshilishdan oldin 1979-yilda Boston shimoli-sharqiy universitetida dotsent sifatida boshlagan. WPI da u simsiz mahalliy tarmoqlar (WLAN) boʻyicha dunyodagi birinchi akademik tadqiqot dasturiga asos solgan, tijoratda Wi-Fi nomi bilan tanilgan (1985). U Finlandiya ning Oulu universitetida tashrif buyurgan professor boʻlgan (1995-2007), u yerda 1999-yil taʼtilini ham oʻtkazgan. U boshqa taʼtillarini mos ravishda 2004-2011-yillarda Olin kolleji hamda Garvard universitetida oʻtkazgan.

U 2004-yildan 2014-yilgacha Bostondagi Skyhook Wireless kompaniyasining bosh texnik maslahatchisi boʻlgan. WINDATA WLAN dizaynida kashfiyotchilardan biri boʻlgan va Skyhook Wi-Fi joylashishni aniqlash tizimlarining kashshofidir. Pahlavan, shuningdek, Nokia, Apple, DEC, Honeywell, Electrobit, JPL va NTT kabi simsiz tarmoqdagi koʻplab firmalarda maslahatchi sifatida ishlagan. U shuningdek, Finlandiya  akademiyasi hamda keyinchalik TEKES (2000, 2003) homiylik qilgan Milliy ilmiy-tadqiqot dasturlarini koʻrib chiqish boʻyicha AQSh guruhini boshqargan.

Shaxsiy hayot 
Pahlavon Eronda talaba boʻlganida Tehron universiteti voleybol jamoasida oʻynagan va 1971-1972-yillarda ikki marta Eron milliy voleybol kolleji chempionatida gʻolib chiqqan. 1973-yilda Tehron universiteti homiyligida u Moskvadagi Yozgi Universiadada ishtirok etdi, u yerda uning jamoasi Sovet Ittifoqi ayollar voleybol terma jamoasiga qarshi oʻyinlaridan tashqari barcha oʻyinlarda magʻlub boʻldi. Shuningdek, u Peykan (Shahbaz) voleybol klubida (1969–1972) oʻynagan va 1972-yilda Eron milliy voleybol jamoasiga taklif qilingan. Qoʻshma Shtatlarda u rafiqasi bilan Argentina tango raqsi boʻyicha mukofotini olgan (2011-yildan hozirgi kungacha).

Pahlavon tarix, falsafa va yana fors sheʼriyatini oʻrganadi. 2011-yilda u Behruz Gʻaribpurning "Rumiy qoʻgʻirchoq operasi" musiqiy asarining ingliz tiliga tarjimasini boshqargan.

Manbalar 

Yashayotgan insonlar
1951-yilda tugʻilganlar
Gretsiya ommaviy axborot vositalari

Gretsiyaning ommaviy axborot vositalari tarkibiga televideniye, radio va bosma nashrlar (gazeta, jurnal va hokazolar) kiradi va Gretsiya Konstitutsiyasi mamlakatdagi OAVning soʻz erkinligini taʼminlaydi.

2010 —  2015-yillar davomida iqtisodiy va moliyaviy inqiroz davrida Gretsiyada matbuot erkinligi keskin pasayib ketgan. 2009-yilda „Chegara bilmas muxbirlar“ tashkilotining matbuot erkinligi indeksida mamlakat OAVsi reytingi 35-oʻrinda boʻlgan boʻlsa, 2014-yilda eʼlon qilingan indeksdagi mamlakatning reytingi 99-oʻringa tushib ketgan. Iosifidis va Bukas tomonidan 2015-yilda oʻtkazilgan tadqiqotga koʻra, Gretsiyaning „Eng keskin inqirozga duch kelgan ommaviy axborot vositalari“ sifatida Yevropa Ittifoqidagi mamlakatlardan biri hisoblangan.

Qonunchilik bazasi 
Soʻz erkinligi Gretsiya Konstitutsiyasida 1975-yildan mamlakatda fuqarolik boshqaruvi amalga oshgandan keyin kafolatlangan. 14-moddaga koʻra, har kim qonunlarga muvofiq oʻz fikrini ogʻzaki, yozma va OAV orqali bayon qilishi mumkin. Xuddi shu moddada matbuot erkinligi, senzura va bosma nashrlarga taqiq qoʻyish belgilab qoʻyilgan. Shuningdek, mamlakatdagi ommaviy axborot vositalariga egalik qilish, moliyalashtirish mumkinligi nazarda tutiladi .

15-moddada aytilishicha, „Matbuotni himoya qilish qoidalari filmlar, ovoz yozuvlari, radio, televideniye, nutq yoki tasvirni uzatish uchun boshqa shunga oʻxshash vositaga nisbatan qoʻllanilmaydi. Radio va televideniye davlatning bevosita nazorati ostidadir. Nazorat qilish va maʼmuriy jazo qoʻllash mustaqil organ NCRTVning mutlaq vakolatiga kiradi“.

Ushbu qonun qoʻrquv, zoʻravonlik va jamoat tartibsizliklarini qoʻzgʻatuvchi eshittirishlarni, shuningdek, odobsiz, diniy eʼtiqodni kamsituvchi yoki siyosiy tizimga qarshi zoʻravonlikka chaqiruvchi nashrlarni cheklaydi. Tuhmat va haqorat – qamoq jazosi bilan jazolanadigan jinoyatlardir.

Mamlakat matbuoti birinchi navbatda 1092/1938-sonli qonun bilan tartibga solinadi va u shaxsiy daxlsizlikni hurmat qilish, yangiliklarni yetkazish, shuningdek, tuzatishlarni nashr etish majburiyatlarini oʻz ichiga oladi. Matbuot turli fikrlarni hurmat qilishga va ommaviy vahima qoʻzgʻatmaslikka harakat qiladi.

Manbalar
Stiven Kovi

Stephen Richards Covey (1932-yil 24-oktabr – 2012-yil 16-iyul) – Amerikalik muallim, muallif, tadbirkor va notiq. „Muvaffaqiyatli insonlarning 7 koʻnikmasi“ () nomli mashhur asarning muallifi sanaladi. Bundan tashqari „First Things First“, „Principle-Centered Leadership“, „The 7 Habits of Highly Effective Families“, „The 8th Habit: From Effectiveness to Greatness“ () hamda „The Leader In Me: How Schools and Parents Around the World Are Inspiring Greatness, One Child at a Time“ asarlarini yozgan. 1996-yilda Timeda Stivenning nomi 25ta eng nufuzli odamlar qatorida qayd etilgan. Vafotidan avval Utah Shtat Universitetining Jon M. Huntsman nomidagi biznes maktabida professor boʻlgan.

Yoshligi va taʼlimi 
Stiven R. Kovi 1932-yil 24-oktyabrda Utahning Salt Lake City shahrida Stephen Glenn Covey va Irene Louise Richards Coveylar oilasida dunyoga kelgan.
Kovi Utah universitetining Biznes boshqaruvi boʻyicha Bakalavr diplomini, Harvard maktabining (HBS) Magistrlik diplomini hamda Brigham Young Universitetining Diniy bilimlar doktori diplomlarini olgan. Shuningdek, Pi Kappa Alpha kolleji aʼzosi boʻlgan. Kovi 10ta faxriy doktorlik unvonlari bilan taqdirlangan.

Falsafiy tarixi 
Kovining hayotida Peter Drucker hamda Carl Rogersning taʼsiri katta boʻlgan. Uning fikrlash doirasida taʼsir koʻrsatgan yana bir muhim omil doktorlik dissertatsiyasi uchun oʻrgangan Amerikaning oʻz-oʻziga yordam kiroblari sabab boʻlgan. Yana bir muhim omil uning LDS cherkoviga aloqadorligidadir. Clayton Christensenning taʼkislashicha, „The Seven Habits“ soʻnggi zamon avliyolari qadriyatlarining dunyoviy mazmuniga aylangan.

Kitoblari 
Kovining „Spiritual Roots of Human Relations“ nomli kitobi 1970-yil Deseret Book Company tomonidan nashr etilgan. Ushbu kitoblarni mutoala qilish Kovining keyingi asarlari qanday qilib bundan oldingi gʻoyalarning dunyoviy rivojlanishini ochib bergan.

The 7 Habits of Highly Effective People 
The 7 Habits of Highly Effective People Kovining eng mashhur asarlaridan boʻlib, 1989-yilda birinchi nashr etilganidan beri dunyo boʻylab 20 milliondan ortiq nusxada sotilgan. Audio versiya AQSh nashriyotlari tarixida bir million nusxadan ortiq sotilgan ilk hayotiy audiokitob boʻlgan.

The 8th Habit 
2004-yil Stivenning „The 8th Habit: From Effectiveness to Greatness“ nomli kitobi Simon & Schuster ostidagi Free Press tomonidan nashrdan chiqqan. Bu kitob „The 7 Habits“ ning davomidir. Kovining soʻzlariga koʻra, bugungi kunda biz duch kelayotgan qiyinchiliklar va chigallilar barchada turli darajada boʻladi. „The 8th habit“ kitobida: „Ichki ovozingni angla va boshqalarga ham oʻz ichki ovozlarini anglashga yordam ber“, deb undagan.

Havolalar

Manbalar 

Yozuvchilar
Tadbirkorlar
Notiqlar
Ingliz yozuvchilari
Vittoria Ceretti

Vittoria Ceretti (1998-yil 7-iyunda tugʻilgan)  Italiyalik model. Ceretti 2012-yilda "Elite Model Look" tanlovidan so'ng mashhurlikka erishgan. 2024-yilga qadar u 400 dan ortiq moda koʻrgazmalarida qatnashgan va uning surati Vogue xalqaro nashrlari muqovasida 23 marotaba chop etilgan.

Hayot davri 
Ceretti 1998-yilda Italiyaning Brescia shahrida tugʻilgan. U qurilish kompaniyalar egasi Juzeppe Ceretti va Francheska Lazzarilarning qizi hisoblanadi. Ceretti 14 yoshida Italiyadagi Elite Model Look tanlovida qatnashdi va u yerda g'olib finalchi sifatida o'z karyerasiga ilk qadamni qo'yadi.

Karyera

2012–2017: Erta mashhurlik 
U Elite Model Look tanlovida g'oliblikni qo'lga kiritganidan so'ng ko'pgina dizaynerlar unga qiziqish bildirishadi. Dast avval Ceretti Italiyaning Milan shahrida dizayner Kristina Tining ko'rgazmasida chiqish qiladi.

Dolce & Gabbana tomonidan 2015 va 2016-yillarda tashkil etilgan kuz-qish go'zallik tanlovlarining yuzi sifatida tanlandi.

2015-yilda Ceretti Armani brendining kuz-qish mavsumi yulduziga aylanadi. O'sha yili u Alexander McQueenning 2017-yil bahor yozgi ko'rgazmalarida ham o'z faoliyatini olib boradi.

2016-yil iyul oyida Ceretti Stiven Meysel tomonidan chop etilgan Vogue Italia jurnali muqovasida paydo boʻldi. Ushbu mashhurlikka erishgandan so'ng modelga Givenchy kampaniyasi ham qiziqish bildiradi.

2018-yildan hozirgi kungacha: Mashhurlikka ko'tarilish 
O'zining muvaffaqiyatidan so'ng, Ceretti moda sanoatida tom ma'noda ilhomlantiruvchi bo'ldi. Dolce & Gabbana uni go'zallik yo'nalishi uchun qabul qildi. Karl Lagerfeld esa ko'p qirraliligi uchun qadrladi va uni Fendi va Chanel shoulariga taklif etdi. 2018-yilda Ceretti Britaniyaning Vogue jurnalining muqovasida paydo boʻlib, moda sanoatining Katta toʻrtligini yakunlab berdi.

2018-yilda u Tiffany & Co.ning kampaniyasi va Proenza Shoulerning "Arizona xushbo'yligi" kampaniyasining bir qismi edi. O'sha yili u Chanelning Coco Neige kampaniyasining yuzlaridan biri sifatida tanlandi. Vogue Italia ma'lumotlariga ko'ra, Ceretti 2018-yilda o'z veb-saytida eng ko'p qidirilgan model bo'lgan. 2019-yilda u Métiers d'Art shousida ishtirok etdi.

2023-yilda Ceretti Chanel go'zallik bayrami tanlovining tanlangan modellaridan biriga aylanadi. 2024-yilda u Pucci brendining yangi "tashrif qog'ozi"ga aylanadi.

Ceretti, shuningdek, Vogue Germany, Vogue Spain, Vogue China, Glamour, Grazia va IO Donna jurnallarining muqovasida paydo bo'lgan.

Shaxsiy hayot 
Vogue France nashriga bergan intervyusida Ceretti, agar u model sifatida karerasini boshlamaganida, u aktyorlik yoki psixologiyani o'rganishni maqsad qilganligini aytgan. 2020-yil 1-iyun kuni Ceretti Ispaniyaning Ibiza shahrida italiyalik DJ Matteo Milleri bilan turmush qurdi. Ammo ular 2023-yil iyun oyida ajrashishdi.

Manbalar 
1998-yilda tugʻilganlar
Modellar (kasb)
Italiyalik modellar
Modelyer
Francesco Pollini

Francesco Giuseppe Pollini (1762-yil 25-mart– 1846-yil 17-sentyabr) italiyalik pianinochi, bastakor va akademik boʻlgan.

Hayoti
Pollini 1762-yilda Lyublyanada (hozirgi Sloveniya) shifokor oilasida tugʻilgan. U 1783-yilda Venaga koʻchib oʻtadi va u yerda Volfgang Amadeus Motsart talabasi boʻlgan. Pollini Lyublyanaga qaytib, u yerda qoʻshiqchi va aktyor sifatida qatnashgan. Italiya va bir qancha shaharlarida u pianinochi, skripkachi va opera qoʻshiqchisi sifatida tanilgan. 1790-yildan u asosan Milanda pianino oʻqituvchisi boʻlib ishlaydi, u yerda 1793-yilda Nikkolo Antonio Zingarellidan saboq olgan. U Parijda va Germaniya shaharlariga tashrif buyuradi. 1809-yildan Milan konservatoriyasida fortepiano professori; 1846-yilda Milanda vafot etgan.

Pollini zamondoshlari tomonidan yuqori baholangan; Vinchenzo Bellini unga La sonnambula operasini bagʻishlagan.

Faoliyati 
U virtuoz texnikani talab qiladigan pianino musiqasini yaratadi; kamera musiqasi; ikkita opera (Il genio insubre va La casetta nei boschi); Stabat Mater va boshqa cherkov musiqalarini yaratgan. Uning pianinochilar uchun qoʻllanmasi „Metodo pel clavicembalo“ Milan konservatoriyasida darslik sifatida ishlatilgan.

Uch qoʻl effekti 
U pianino chalishning uch qo'l effekti bilan bogʻliq; uning tarjimayi holi Musiqa va musiqachilar lug'ati (1900-yil) asarida uni "Sigismond Thalberg klaviaturadan foydalanish orqali uzoq vaqt egallashini kutgan holda ixtirochi sifatida koʻrib chiqilishi mumkinligini yozgan. Uchta tayoq (Talbergning „Xudo qirolichani asrasin“ va „Britaniyani boshqar“ haqidagi Fantaziyasida boʻlgani kabi) – bu oʻyinchiga cholgʻuning oʻrta qismida taniqli ohangni saqlab turishga imkon beradi, shu bilan birga har bir qoʻl yuqorida batafsil parchalar bilan ishlaydi va uning ostida".Texnika haqiqatan ham Pollini tomonidan oʻzining „Uno deʼ trentadue Esercizi in forma di toccata“ asarida yaratilgan koʻrinadi. 1820-yilda nashr etilgan ushbu asar Jiakomo Meyerberga bagʻishlangan; Asl nashrda Pollini tomonidan oʻsha bastakorga atalgan soʻzboshi mavjud boʻlib, unda Tokkataning tuzilishini tushuntiruvchi quyidagi parcha mavjud: „Men har xil ritmlar joʻrligi bilan birlashtirilgan, koʻproq yoki kamroq sodda va rang-barang xarakterdagi oddiy ohangni taklif qilishni taklif qilaman. Undan hamrohlikdan farqli ravishda kantilenada maʼlum bir ifoda va teginish bilan aniq farqlanishi mumkin“.

Manbalar 

1762-yilda tugʻilganlar
1846-yilda vafot etganlar
Canelones Departamenti

Canelones departamenti (talaffuzi:kaneˈlones) Urugvayning 19 ta boʻlimlaridan biri hisoblanadi. Maydoni 4,536 km², aholisi esa 518,154 kishidan iborat. Urugvayning janubida joylashgan ushbu departamentning poytaxti – Canelones shahridir.

Geografiyasi 
Canelones departamenti sharqda Maldonado va Lavalleja, shimolda Florida, gʻarbda San-Xose va janubda Montevideo departamentlari bilan oʻzaro chegaralarga ega. Janubiy chegaraning bir qismi Rio de la Plata bilan ham tutashgan. Canelones Montevideodan keyin mamlakatning ikkinchi eng kichik departamenti, ammo aholi soni boʻyicha Urugvayda ikkinchi oʻrinda turadi.

Ushbu departament biroz namroq boʻlgan mintaqada joylashgan boʻlib, oʻrtacha harorat mamlakatning qolgan qismlariga nisbatan past (taxminan 15 °C). Yogʻingarchilik darajasi esa yiliga oʻrtacha 2000 mmni tashkil qiladi.

Tarixi 
Canelones 1830-yilda tashkil etilgan dastlabki toʻqqizta departamentlardan biri. Hozirgacha uning chegaralari deyarli oʻzgarmadi.

Iqtisodiyoti 
Qishloq xoʻjaligi Canelones iqtisodiyotiga asosiy hissa qoʻshadigan sohalardan biridir. Uzum yetishtirish keng tarqalgan va bu hudud Urugvayning rivojlanayotgan vino sanoatiga katta hissa qoʻshmoqda. Bundan tashqari, boshoqli don ekinlari – asosan makkajoʻxori, turli xil meva va sabzavotlar yetishtiriladi. Turizm ham departamentga katta daromad qiladigan sohalaridan biri hisoblanadi.

Aholisi 
2011-yilgi aholini roʻyxatga olishda Canelones departamentida 520,187 aholi va 222,193 xonadonlar mavjud boʻlgan. Uy xoʻjaliklari oʻrtacha kattaligi 2-3 kishidan iborat boʻlgan. Canelones departamentida 48,219 (9,3%) nafar qishloq aholisi borligi qayd etilgan.

Canelones departamenti uchun 2010-yildagi demografik maʼlumotlar:

 Aholi oʻsish darajasi: 1095%
 Tugʻilish darajasi: 14,83 tugʻilish/1000 kishi
 Oʻlim darajasi: 8,45 oʻlim/1000 kishi
 Oʻrtacha yoshi: 32,9 (31,4 erkak, 34,3 ayol)
 Tugʻilganda kutilayotgan umr koʻrish
 Umumiy aholisi: 76,37 yosh
 Erkak: 72,95 yosh
 Ayol: 80.00 yil
 Uy xoʻjaligining oʻrtacha daromadi: oyiga 25,087 peso
 Aholi jon boshiga shahar daromadi: oyiga 10,015 peso

Munitsipalitetlari 
2010-yil 15-martda 18.653-sonli Ley qonuni bilan Canelones departamentida quyidagi munitsipalitetlar tashkil etildi:
Manba: Intendencia Municipal de Canelones.

Manbalar

Havolalar 

 Rasmiy veb-sayt
 Entsiklopediya Geografica del Uruguay – Canelones (Ispancha)
 INE Canelones xaritasi
 Canelones munitsipalitetlarining rasmiy xaritasi.
 Nuestra Terra, Colección Los Departamentos, 16-jild „Kanelonlar“

Alifbo boʻyicha aholi punktlari
Usta Gambar Karabakhi

Usta Gambar Karabakhi (;1830-yilda Shushada) —  Ozarbayjon ornamentalist rassom boʻlgan. Xonlari saroylariga (oʻsimlik va zoomorfik naqshlar) tasvirlangan taʼsirchan dekorativ rasmlar muallifi boʻlgan. Rustamov, Shushadagi Safi bey va Mehmandarovlar tarixiy saroy tipidagi turar-joy majmuasida ham uning sanat asarlari saqlanib kelinmoqda.

Ijodi 
Mashhur rassom Gʻambar Qorabogʻiy ijodida Ozarbayjon sanʼatining eng qimmatli merosi boʻlgan milliy devor rasmlari qatoridan oʻrinni egallagan. Rassom milliy devor rasmlari gullar va oʻsimliklarning shoxlangan bezaklariga hayvonlar va hayoliy mavjudotlarning rasmlarini chizgan.

Galereyasi

Manbalar 

Rassomlar
Gerpetik keratit

Gerpetik keratit – Kasallik herpes simplex yoki herpes zoster viruslari tufayli yuzaga
keladi. Shox pardaning gerpetik shikastlanishi keratitning eng keng tarqalgan
turlari hisoblanadi. Birlamchi (virus bilan birlamchi infeksiya paytida yuzaga
keladi) va birlamchidan keyingi (latent virus infeksiyaga qarshi) gerpetik
keratit mavjud.

Birlamchi keratit – terining, konyunktiva va tananing boshqa
joylarini, shilliq qavatini shikastlanishi bilan bogʻliq. Shox parda
sezgirligining pasayishi kuzatiladi. Shox pardaning erta qon tomirlanishi
xarakterlidir.

Birlamchidan keyingi – keratit qattiq sovuq qotish, ogʻir umumiy
kasalliklar va immunitetning pasayishidan keyin rivojlanadi. Odatda
bitta koʻzda uchraydi. Shilliq qavat va koʻz qovoqlari terisining
jarohati, shox pardadagi qon tomirlar paydo boʻlishi xarakterli emas.
Birinchi hujum odatda shox pardaning yuzaki qismi boshlangʻich davrda
jarohat chuqurlashadi.
Yuzaki shaklida subepitelial nuqtali infiltratlar va pufakchalar bilan
xarakterlanadi va eroziya shaklida ochilib daraxt novdasiga oʻxshash koʻrinishda
paydo boʻladi–daraxtsimon keratit. Chuqur keratitlar iridotsiklit bilan uchraydi va ikki xil koʻrinishda
boʻlishi mumkin. etagerpetik keratit gʻadir – budur chuqur yarani chaqiradi.
Disksimon shaklidagi keratit esa shox pardaning chuqur qatlamlarida aniq
konturlari boʻlgan kulrang-oqish infiltratning paydo boʻlishi bilan
namoyon boʻladi.

Davolanishi 
Etiotropik terapiya antivirusli dorilarni mahalliy va tizimli
qoʻllashni oʻz ichiga oladi: antimetaboliklar (3% asiklovir malhami), interferon
va interferonogenlar qoʻllanadi.
Tibbiyot Biologiya Oftalmalogiya
Ameriabank

Ameriabank YAJ bosh qarorgohi Armaniston poytaxti Yerevanda joylashgan korporativ, investitsiya va chakana bank xizmatlarini taklif qiluvchi universal bankdir.

Tarixi 
Bank 1910-yilda Kavkaz savdo bankining filiali sifatida tashkil etilgan boʻlib, sovetlar zamonida SSSR Vneshtorgbankining Armaniston filialiga aylantirilgan. 1992-yilda Armaniston Markaziy banki tomonidan bank faoliyatini amalga oshirish litsenziyasi berilgandan soʻng, u yana mustaqil bank boʻldi. 2014-yilga kelib bank Euromoney jurnali tomonidan uch marta Armanistondagi eng yaxshi bank deb topildi.

2014-yilda bank bir martalik parol hosil qiluvchi AmeriaTokenni taqdim etdi.

2015-yil dekabr oyida Yevropa tiklanish va taraqqiyot banki (YTTB) Ameriabankning ustav kapitaliga 6 639 680 000 dram miqdorida investitsiya kiritdi va bank aksiyadorlaridan biriga aylandi.

2018-yilning fevral oyida Osiyo taraqqiyot banki (OTB) bankning ustav kapitalidan ulush sotib oldi. Bankning ustav kapitali 5 213 120 000 dramga oshdi.

Hozirda Ameriabankning ustav kapitali 54 414 765 000 arman dramini tashkil etadi. Ustav kapital har birining nominal qiymati 465 000 AMD boʻlgan 117 021 ta oddiy aksiyadan iborat.

Galereya

Manbalar 

Armaniston banklari
Sovet Ittifoqi banklari
1910-yilda tashkil etilgan banklar
Tajdid

Tajdid () – arabchada  “yangilash” degani. Islom kontekstida tajdid jamiyatni poklash va isloh qilish, unda tenglik va adolat o‘rnatish uchun islomni qayta tiklashni nazarda tutadi. Tajdid qilgan kishi mujaddid deyiladi.

Manbalar 

islom tarixi
tasavvuf islom atamalari
Rahimahulloh

Rahimahulloh ( ma’nosi “Alloh rahm qilsin” degani) – Muhammad alayhissalomning sahobalaridan keyin yashagan solih musulmon shaxslarni tilga olganda ularning ismidan keyin ishlatiladigan ibora.

Ishlatilishi
Marhum ustoz, olim, rahbar yoki hatto yaxshiligi bilan tanilgan qarindoshini zikr qilishda ham “rahimahulloh” deyish mumkin. Shu ma’noda ayol kishini nazarda tutuvchi ibora esa “rahimahalloh”dir ({).

Manbalar 

islom tarixi
tasavvuf islom atamalari
Guryevskiy tumani (Kaliningrad viloyati)

Guryevskiy tumani – Rossiya Federatsiyasining Kaliningrad viloyatidagi maʼmuriy-hududiy birlik. Maʼmuriy markazi – Guryevsk shahri.

Geografiyasi 
Viloyat Kaliningrad shahri atrofida joylashgan. Shimoli-sharqdan Poless tumani bilan, gʻarbdan Zelenograd tumani bilan, qisman Kurshsk koʻrfazi bilan, sharqdan Gvardeyskiy tumani bilan chegaradosh. Kaliningrad koʻrfazi va Bagrationovskiy tumaniga tutash.

Maydoni-1363 km². Tuman aholisi 68,5 ming kishini tashkil qiladi. Pregolya viloyatidagi eng katta daryo Guryevskiy tumanidan oqib oʻtib, Kaliningrad koʻrfaziga quyiladi.

Tarixi 
Zamonaviy Guryevskiy munitsipalitet okrugi qadimgi Prussiyaning ikkita tarixiy hududi hududida joylashgan: Sambiya (okrugning shimoliy qismi Pregolyaning oʻng qirgʻogʻida) va Natangiya (okrugning janubiy qismi. Pregolya).

Tuman 1946-yil 7-aprelda Koʻnigsberg viloyati tarkibida Konigsberg sifatida tashkil etilgan. 1946-yil 7- sentyabrda u Kaliningrad viloyatining Guryevskiy tumani deb oʻzgartirildi.

1947-yilda tuman hududining bir qismi yangi tashkil etilgan Kaliningrad tumaniga oʻtkazildi. 1953-yilda RSFSR Oliy Kengashi Prezidiumining 1953-yil 9-fevraldagi farmoni bilan Guryevskiy tumani markazi Guryevsk shahridan Isakovo posyolkasiga koʻchirildi. 1959-yil 27- aprelda SSSR Oliy Kengashi Prezidiumining farmoni bilan Kaliningrad tumani tugatildi, uning hududining bir qismi Guryevskiy tumaniga oʻtkazildi. 1960-yil 1-fevralda RSFSR Oliy Kengashi Prezidiumining farmoni bilan Guryevskiy tumani markazi yana Guryevsk shahriga koʻchirildi.
2004-yilda munitsipal okrug shahar tumaniga aylantirildi.
2008-yilda shahar tumani munitsipal tumanga aylantirildi.
2014-yilda munitsipal okrug yana shahar tumaniga aylantirildi.
2022-yilda shahar tumani munitsipal tumanga aylantirildi.

Urbanizatsiyasi 
Tuman aholisining 25,65% shaharlarda (Slavsk shahri) yashaydi.

Milliy tarkibi 
ruslar – 77,75%
litvaliklar – 8,66%
belaruslar – 3,78%
armanlar – 3,14%
ukrainlar – 2,69%
nemislar – 1,09%
polyaklar – 0,51%

Maʼmuriy boʻlinishi 
2010-2019 yillarda Guryevskiy maʼmuriy okrugiga kiritilgan:
 7 ta qishloq tumanlari:
 Bolsheysakovskiy,
 Dobrinskiy,
 Kutuzovskiy,
 Lugovskoy,
 Nizovskiy,
 Novomoskovskiy,
 Xrabrovskiy;
 1 ta viloyat ahamiyatiga ega shahar:
 Guryevsk.

Hududiy boʻlinishi 
2014-yil 1-yanvardan tuman iqtisodiyoti va ijtimoiy sohasini samarali boshqarishni taʼminlash maqsadida Guryev shahar okrugi hududi ettita maʼmuriy tumanga boʻlingan:

1. Bolsheysakovskiy tumani;
2. Dobrinskiy tumani;
3. Kutuzovskiy tumani;
4. Lugovskoy tumani;
5. Nizovskiy tumani;
6. Novomoskovskiy tumani;
7. Xrabrovskiy tumani.

Manbalar 

 Rossiya viloyatlari
Rossiya geografiyasi
Kaliningrad viloyati
Alifbo boʻyicha aholi punktlari
Bilak tendovaginiti

Bilak tendovaginiti – tayanch-harakat apparatining keng uchraydihgan kasb kasalliklaridan biri hisoblanadi. U odatda, bir taxlitda tez takrorlanadigan, bir xil harakat qilib ishlovchi kishilarda kuzatiladi. Xastalik bir maromda qoʻl, panja harakati talab qiladigan chilangar, tokar, sayqallovchi, sut sogʻuvchilarda rivojlanadi.
Tendovaginit oʻng bilakning egiluvchan sathi yuzasida, koʻproq
boldirning old yuzasida va mushaklarning surunkali zararlanishi
natijasida axill paylar sohasida rivojlanadi.

Klinik manzarasi 
Kasallikning uch xil belgisi – bilak sohasidagi
ogʻriq, shish va krepitatsiya belgilari farq qilinadi. Barmoqlar va
bilak faoliyati susayadi. Kasallikning boshlanishida qoʻl qattiq
ogʻriydi, bemor charchab, holsizlanadi. Keyin bilakning ichki tarafida
shish paydo boladi. Baʼzan birorta mushak zoʻriqqanda (masalan,
dastak bilan ishlaganda) kasallik ogʻirlashadi. Bunda bilakda toʻsatdan
shish paydo boʻlib, noxush alomat – krepitatsiya aniqlanadi va qoʻ1
ishlamay qoladi. Kasallik odatda bir aʼzo (aksariyat oʻng qoʻl)da
rivojlanadi va 10- 15 kunga choʻziladi. Kasallik qaytalanish (retsidiv)ga
moyil boʻlib, surunkali turiga, yaʼni fibroplastik tendomiozitga oʻtadi
va mehnat qobiliyatining turgʻun pasayishiga olib keladi.

Davolash usuli 
Asosiy davo qoʻlni ehtiyot qilish, yaʼni uni maʼlum
vaqtga qadar harakatlantirmay qoʻyish (immobilizatsiya)dir. Shu
maqsadda 10-12 qavat qilingan gipsli bint bilan gipsli langet
qoʻyish tavsiya etiladi. Bogʻlam bilak va barmoqlarning tirsak
yuzasiga qoʻyiladi. Bu kasallikni davolashda M. A. Elkin ishlab chiqqan quyidagi bosqichma-bosqichli sxema qoʻllanadi:
 Kasallik aniqlangan zahoti bilakka 0,5 foiz 8 – 10 ml novakain eritmasidan yuborilib (novokainli blokada), gipsli bogʻlam qoʻyiladi.
 2 – 3 kun oʻtgach ogʻriq bosilmasa, ogʻriq bezovta qilaversa va krepitatsiya yoʻqolmasa, takror novokainli blokada qilinadi.
 3 – 4 kundan boshlab issiq qoʻyish (isituvchi kompress) va UVCH tavsiya etiladi, bunda vaqtinchalik gipsli bogʻlam olib tashlanadi, 4 – 6 marta parafin yopishtiriladi.
 5 – 6 kundan boshlab qisqa muddatli panja-bilak boʻgimi va barmoqlar harakat qildiriladi.
 6 – 7-kunlari gipsli bogʻlam qoʻyiladi va barmoqlar kuchliroq harakat qildiriladi.
 7 – 9-kunlari barcha kasallik belgilari yoʻqolgan bemorlarga ishga chiqishga ruxsat beriladi va 5 – 1 0 kun yengil vazifalarda ishlash tavsiya etiladi.
Vrachlik maslahat komissiyasining maʼlumotnomasi boʻyicha bemor butunlay tuzalib ketgandagina avvalgi vazifasida ishlashga ruxsat beriladi.

Profilaktikasi 
Eng avval ishlab chiqarish jarayonlarini mexanizatsiyalashtirish lozim. Dam olish va ishlash tartibiga qatʼiy rioya qilish, ish vaqtida oz boʻlsa-da dam olib turish, ishlab chiqarish gimnastikasi bilan shugʻullanish, mehnatni toʻgʻri tashkil qilish yaxshi natija beradi.

Manbalar 

Tibbiyot Biologiya
Kasalliklar
Sfinks xalqaro aeroporti

Sfinks xalqaro aeroporti  – Misr poytaxti Qohiraning gʻarbiy tomonida joylashgan Giza shahriga xizmat koʻrsatadigan fuqarolik aeroporti.

Tarixi 
2017-yil oktyabr oyida aeroport kelgusi yozda tijorat reyslari uchun ochiq boʻlishi va 2018-yil oktyabr oyida sinov parvozlarni boshlashni rejalashtirilgan edi.

2019-yil yanvar oyida EgyptAir Express mintaqaviy aviakompaniyasi Hurgada, Sharm ash-Shayx, al-Uqsur va Asvonga sinov parvozlarini boshladi.

2020-yil 1-yanvarda aeroport Iordaniyadan Fly Jordan kompaniyasi tomonidan amalga oshirilgan birinchi xalqaro reysni qabul qildi. 2022-yil 2-noyabrdan Sharm-ash-Shayxdan Sfinks aeroportiga muntazam parvozlar boshlandi. Aeroport hozirda faoliyat yuritmoqda, lekin hali ham yakuniy qurib bitkazilmagan.

Imkoniyatlari 
Aeroport Qohira Gʻarbiy aviabazasiga tutashgan va baʼzi bir infratuzilmalari aviabaza bilan bitta. Qohira-Iskandariya choʻli yoʻlida joylashgan.  uzunlikdagi asosiy uchish-qoʻnish yoʻlagi (16R/34L) Qohira Gʻarbiy aviabazasining uchish-qoʻnish yoʻlagi majmuasidan gʻarbda joylashgan. Samolyotlar toʻxtash joyi va terminal inshootlari uchish-qoʻnish yoʻlagining gʻarb tomonida joylashgan.

2020-yil dekabr oyida aeroportning umumiy maydoni 4,500 kvadrat metrdan 23,000 kvadrat metrga oshirish uchun kengaytirilayotgani maʼlum qilindi, bu esa aeroportning yoʻlovchi qabul qilish quvvatini 300 kishidan 900 kishiga oshirishga yordam beradi. Ushbu kengayish Grand Misr muzeyining ochilishi ortidan kutilayotgan yoʻlovchilar oqimiga xizmat koʻrsatish uchun moʻljallangan. Aeroport binosida  maydondagi sayyohlik zali, 7000 kvadrat metrlik uchib kelish zali, 1000 kvadrat metr oziq-ovqat va ichimliklar maydoni, boj olinmaydigan doʻkonlar, pasport stollari, Rentgen zonasi va 28 ta roʻyxatga olish joylarini qamrab olishi kutilmoqda. Bundan tashqari bank va karantin zonasi, bagaj qabul qilish joyi, sakkizta pasport peshtaxtasi, sakkizta eskalator va 1440 tonna sovutgich sigʻimiga ega sovutish moslamasi ham quriladi.

Aviakompaniyalar va yoʻnalishlar 
Giza Sfinks aeroportida quyidagi aviakompaniyalar tomonidan muntazam va charter reyslari amalga oshiriladi:

Yana qarang 
 Qohira xalqaro aeroporti
 Misrning yangi poytaxti

Manbalar

Havolalar 
 Buyuk doira xaritasi – Cairo West AB
 OpenStreetMap – Sphinx Intʼl

Koordinatalar Vikimaʼlumotlarda
Misr aeroportlari
Al-Uqsur xalqaro aeroporti

Al-Uqsur xalqaro aeroporti  Misrning Al-Uqsur shahriga xizmat koʻrsatuvchi asosiy aeroportdir. Shahardan 6 km (4 mil) sharqda joylashgan. Shaharning Nil daryosi va Shohlar vodiysiga keluvchi sayyohlar uchun qulayligi tufayli, aksar charter aviakompaniyalari ushbu aeroportdan foydalanadi.

Imkoniyatlari 
2005-yilda aeroport yoʻlovchi qabul qilish imkoniyatini yiliga 8 million kishiga oshirish uchun modernizatsiya qilindi. Yoʻlovchilar uchun qulayliklar orasida 48 ta roʻyxatdan oʻtish stoli, 8 ta darvoza, 5 ta bagaj uchun kamar, pochta boʻlimi, bank binosi, valyuta ayirboshlash byurosi, avtoalmashinuv mashinasi (CIB), restoranlar, kafeteriyalar, VIP dam olish xonasi, boj olinmaydigan doʻkon, gazeta doʻkoni/tamaki doʻkoni, parfyumeriya doʻkoni, sovgʻalar doʻkoni, sayyohlik agentligi, sayyohlar uchun yordam stoli, avtomobil ijarasi, birinchi yordam, chaqaloq/ota-ona xonasi, nogironlar uchun ruxsat /xonalar va biznes markazi mavjud.

Aeroport orqali tashiladigan yuklarga xizmat koʻrsatish uchun muzlatgichli omborxonalar, hayvonlar karantini, chorva mollarini saqlash xonasi, sogʻliqni saqlash xodimlari, rentgen apparatlari va fumigatsiya uskunalari mavjud. Aeroportning yuk terminalini boshqarish agenti EgyptAir Cargo aviakompaniyasi hisoblanadi.

Aviakompaniyalar va yoʻnalishlar 
Al-Uqsur aeroportida quyidagi aviakompaniyalar tomonidan muntazam va charter reyslari amalga oshiriladi:

Baxtsiz hodisalar va falokatlar 

 1987-yil 21-sentyabrda EgyptAir aviakompaniyasining Airbus A300 samolyoti oʻquv parvozi davomida qoʻnish chogʻida qulab tushdi va bortdagi barcha besh ekipaj aʼzosi halok boʻldi.
 1994-yil 6-aprelda Sudan Airways aviakompaniyasining Boeing 737-200 samolyoti oʻgʻirlab ketildi va Al-Uqsurga yoʻnaltirildi. Qoʻngandan soʻng samolyotni olib qochgan shaxs rasmiylarga taslim boʻldi. Halok boʻlganlar va jarohatlanganlar yoʻq, samolyotga zarar yetmagan.
 2009-yil 20-fevralda Antonov An-12 samolyoti parvoz paytida dvigateli yonib ketganidan keyin qulab tushdi. Besh nafar ekipaj aʼzolarining barchasi halok boʻldi.

Manbalar

Havolalar 

 Accident history for LXR at Aviation Safety Network

Misr aeroportlari
Hazal Filiz Küçükköse

Hazal Filiz Küçükköse(1988-yil 9-fevralda tugʻilgan) – turk aktrisasi.

Hayot va faoliyati 
Hazal oʻrta maktabni Ankarada tugatgan .Küçükköse uchinchi semestrgacha Kırıkkale universiteti Fan va adabiyot fakulteti Biologiya yoʻnalishida tahsil olgan. Hozirda esa Anqara Universiteti Fan fakulteti Kimyo yoʻnalishida oʻqishini davom ettirmoqda. Küçükkösening suratlarini ijtimoiy tarmoqda tasodifan koʻrgan qolgan rejissyori tomonidan kashf etilganini va aktyorlik faoliyatini aktyor tanlovlarida ishtirok etishi bilan boshlanganini aytgan .

Filmografiya

Havolalar

Manbalar 

Aktrisalar
Anvarjon Anvarjonov

Anvarjon Anvarjonov (2.8.2003, Termiz, Oʻzbekiston) — oʻzbekistonlik futbolchi. 2022-yil 30-iyuldan „Surxon“ klubi yarim himoyachisi.

Manbalar 

Yashayotgan insonlar
Erkak futbol yarim himoyachilari
Oʻzbekistonlik erkak futbolchilari
Oʻzbekiston Superligasi futbolchilari
Paxtakor jamoasi futbolchilari
Surxon klubi futbolchilari
Oʻzbekistonda tugʻilganlar
Oʻzbekiston kishilari
Alifbo boʻyicha sportchilar
9M123 Xrizantema

9M123 Xrizantema (, NATO hisobot nomi AT-15 Springer) Rossiyaning tankga qarshi boshqariladigan raketasi (ATGM) hisoblanadi. Xrizantema asosan jangovar tanklar bilan kurashish uchun moʻljallangan hamda vertolyotlar kabi sekin va past uchadigan havo nishonlarini urish tushirish uchun ham ishlatilishi mumkin.

Rivojlanishi 
Xrizantema tankga qarshi raketasi 1996-yil iyul oyida Konstruktorskoye Byuro Mashinostroyeniya (KB Mashinostroyeniya – KBM) muhandislik-konstruktorlik byurosi tomonidan taqdim etilgan. Raketa 1980-yillarda ishlab chiqila boshlangan va har qanday ob-havo sharoitida, koʻp maqsadli raketa tizimi sifatida ishlab chiqilgan. U portlovchi reaktiv zirh (ERA) kabi ilgʻor zirhli himoya bilan jihozlangan tanklarni magʻlub eta oladi. Xrizantema 9K114 Shturm va 9M120 Ataka-V kabi rus armiyasida xizmat qilgan turli xil tankga qarshi raketalar turlari ham bor. Tizim Rossiya Qurolli Kuchlariga 2005-yilda xizmatga kirgan.

Tavsifi 
9M123 raketasi tovushdan tez tezlikka ega boʻlib, oʻrtacha  tezlikda ucha oladi. shuningdek 400 dan 6000 metrgacha masofadagi nishonlarni zararsizlantirish xususiyatiga ega. Xrizantema Rossiyaning tankga qarshi boshqariladigan raketalari orasida noyob hisoblanadi, chunki raketa turiga qarab u lazer yoki radar yordamida boshqarilishi ham mumkin. Raketa lazer yordamida boshqarilayotganda nishonga qarab uzluksiz lazer nurlari berib boriladi va raketa orqa qismidagi sensor raketaga lazer nurini nishonga olib borish imkonini beradi. Har bir raketa tandem zaryadli yuqori portlovchi tankga qarshi kallakka ega (HEAT).

Hozirda raketa 9P157-2 Khrizantema-S tank esminetsidan, Mi-28 Havoc hujum vertolyotidan va Ka-52 Alligator hujum vertolyotidan uchiriladi. Ishlab chiqaruvchining taʼkidlashicha, uchta 9P157-2 tanklar, 14 ta hujumchi tankni oʻqqa tuta oladi va hujum qiluvchi kuchning kamida oltmish foizini yoʻq qila oladi. Ikki tomonlama boshqaruv tizimi elektron qarshi choralardan himoya qilish va barcha iqlim sharoitida, kechayu kunduzda ishlashini taʼminlaydi. 

Raketaning modernizatsiya qilingan versiyasi sinovlari 2016-yilda yakunlangan. Yangilangan versiyada lazer masofa oʻlchagichli IIR/TV koʻrish moslamasi, oʻzgartirilgan radarni boshqarish tizimi, kengaytirilgan maxfiylik lazer nurlarini boshqarish kanali, avtomatlashtirilgan jangovar boshqaruv uskunalari toʻplami va 9M123 raketasi uchun yanada kuchli jangovar kallak oʻrnatilgan.

Operatorlari

Joriy operatorlar 

 
  – 14 ta raketa tizimi
  – 50 ta raketa tizimi

Manbalar 

Rossiyaning tankga qarshi boshqariladigan raketalari
Rossiyaning sovuq urushdan keyingi qurollari
Neriman Köksal

Neriman Köksal(1928-yil 17-martda tugʻilgan) – turk aktrisasi. 1950-yildan 1996-yilgacha boʻlgan vaqt oraligʻida yuzdan ortiq filmlarda suratga tushgan.

Filmografiyasi

Havolalar

Manbalar 

Aktrisalar
Ashnam

Ashnam – Afgʻonistonning shimoliy-sharqidagi Badaxshon viloyatida joylashgan qishloq.

Geografiyasi 
Ashnam qishlogʻi Pokistonni kesib oʻtuvchi Hindukush togʻ tizmasining shimoliy chekkasida joylashgan va Jurm daryosining boʻyida, Koʻkcha daryosidan besh chaqirim uzoqlikda joylashgan.

Tarixi 
2004-yil 6-aprelda Badaxshon viloyatining baʼzi qismlarida sodir boʻlgan zilzila Ashnam qishlogʻi ga ham zarar yetgazgan. Qishloq zilzila epitsentridan 25 kilometr uzoqlikda joylashganligi uchun Yevropa Ittifoqi tomonidan zilziladan keyin yordam koʻrsatilishi kerak boʻlgan hudud sifatida roʻyxatga olingan.

Transport 
Qishloqqa eng yaqin aeroport shimoldan 64 km uzoqlikda, yaʼni Tojikistonning Xorugʻ shahrida joylashgan.

Manbalar 

 

Qishloqlar
Elaine Dundy

Elaine Rita Dundy (née Brimberg; 1921-yil 1-avgust – 2008-yil 1-may) – amerikalik yozuvchi, biograf, jurnalist, aktrisa va dramaturg.

Tarjimai holi 
U New York shahrida Elaine Rita Brimbergda tugʻilgan. Elainening otasi polshalik yahudiy muhojir Samuel Brimberg boʻlib ofis mebellarini ishlab chiqaruvchi boʻlgan. Onasi latviyalik yahudiy edi. U multimillioner ishlab chiqaruvchi va ixtirochining qizi boʻlgan. Dundy uchta opa-singildan biri. Opasi Shirley Clarke, mustaqil kinorejissyor. Dundy Park Avenue uyida ulgʻaygan. U yerda gubernator tomonidan taʼlim olgan, lekin oxir-oqibat oʻrta maktabda oʻqishga majbur boʻlgan. Elainening maktab davridagi yigiti Terry dramaturg Maksvell Andersonning oʻgʻli boʻlgan. Keyinchalik ular yana uchrashishdi va turmush qurishdi. Otasi Dundyni New Yorkda uyda yashashini taʼkidlagan, ammo u oylik maoshi unga Parijda qisqa vaqt yashashi uchun yetishini oʻylab uydan chiqib ketadi. Ikkinchi jahon urushi oxirida Elaine Yevropaga sayohat qilib, dastlab Parijda (Fransiya) yashab, fransuz filmlarini dublyaj qiladi, keyin Londonga joylashadi va u yerda BBC radiosi spektaklida ishtirok etadi. 1950-yilda teatr tanqidchisi Kenneth Tynan bilan uchrasha boshlaydi va ikki hafta oʻtgach, birga yashashga qaror qilishadi. Ular 1951-yil 25-yanvarda turmush qurishdi, soʻng ularning Tracy (1952-yil 12-mayda tugʻilgan, London) ismli qizi dunyoga keldi. Qizaloq ulgʻaygach London va Gollivud teatr-kino elitasining bir qismiga aylandi.

Faoliyati 

Dundyning aktrisa sifatdagi rollari orasida 1953-yilda „Douglas Fairbanks, Jr. Presents“ teleserialining „The Scream“ epizodi va BBC-TV-ning „Dinner at Eight“ koʻrsatuvida xizmatchi obrazlari bor edi. Dundy Lyuksemburg radiosining Orson Welles rejissyorligidagi Garri Lim dramalarida turli rollarni ijro etdi. 1955-yilda Dundy va Tynan Britaniyaning ITV tijorat tarmogʻi pudratchisi Associated-Rediffusion uchun suratga olingan „Orson Welles bilan dunyo boʻylab“ hujjatli filmida ham epizod sifatida ekran oldida paydo boʻldi.

Asarlari 
Dundy 1958-yilda Parijdagi tajribalariga asoslanib, oʻzining birinchi „Dud Avocado“ romanini nashr etdi. Kitob eng koʻp sotilgan kitoblar roʻyxatining yuqori pogʻonasidan oʻrin oldi.

Shaxsiy hayoti 
Elaine 1986-yilgacha Londonda uyini saqlab qoldi. Keyin qizining yonida boʻlish uchun Los Angelesga koʻchib oʻtadi. Oʻshanda qizi Treysi kostyumlar dizayneri edi; u kinorejissyor Jim McBridedga turmushga chiqqan.
Elainening 1964-yilda yozgan „The Old Man and Me“ romani 2005-yilda feministik nashriyot kompaniyasi Virago Press tomonidan qayta nashr etilgan va oʻsha yili Dundy Daphne du Maurierning 1932-yilda yozgan „I’ll Never Be Young Again“ romanining Viragoning qayta nashri uchun kirish soʻzini yozgan.

Manbalar
Krasnoznamenskiy tumani (Kaliningrad viloyati)

Krasnoznamenskiy tumani – Rossiya Federatsiyasining Kaliningrad viloyatidagi maʼmuriy-hududiy birlik. Mahalliy oʻzini oʻzi boshqarishni tashkil etish doirasida 2022-yil 1-yanvargacha u Krasnoznamenskiy shahar okrugiga, 2022-yil 1-yanvardan Krasnoznamenskiy munitsipal okrugiga kiritilgan. Maʼmuriy markazi – Krasnoznamensk shahri.

Geografiyasi 
Maydoni 1280 km². Krasnoznamenskiy shimolda va sharqda Litva, janubda Nesterovskiy tumani, gʻarbda Nemanskiy tumani va janubi-gʻarbda viloyatning Gusevskiy tumani bilan chegaradosh.
Qishloq xoʻjaligiga moʻljallangan yer maydoni 62,271 ming gektar; Viloyat hududining1/4 qismini oʻrmonlar egallaydi. Munitsipalitet hududida 11737 kishi yashaydi, ulardan 3,4 ming nafari viloyat markazida – Krasnoznamensk shahriga toʻgʻri keladi.
Viloyat hududida ushbu mintaqa uchun „Novo-Serebryanskoye“ va „Vostochno-Gorinskoye“ kabi boy neft konlari topilgan.
Mintaqadan katta gaz quvuri oʻtadi va butun Kaliningrad viloyatining ehtiyojlarini qondiradi.

Aholisi 
Tuman aholisi 2021-yilga koʻra 11082 kishini tashkil qiladi.

Urbanizatsiya 
Shahar sharoitida (Krasnoznamensk shahri) okrug aholisining 30,85%i yashaydi.

Tarixi 
Zamonaviy Krasnoznamenskiy tumani (shahar okrugi) qadimgi Prussiyaning ikkita tarixiy mintaqasi – Nadroviya (tumanning janubi-gʻarbiy qismi, 2000-yilga qadar Krasnoznamensk – Nesterov mintaqaviy avtomagistrali tomonidan okrugning janubiy chegarasidan chegaralangan. Instruch daryosi bilan kesishadi, keyin – uning oqimi tumanning gʻarbiy chegarasigacha boradi) va Skaloviya (tumanning shimoli-sharqiy qismi) hududida joylashgan.
Tuman 1946-yil 7-aprelda Königsberg viloyatining bir qismi sifatida Pilkallenskiy sifatida tashkil etilgan. 1946-yil 7-sentyabrda uning nomi Kaliningrad viloyatining Krasnoznamenskiy tumani deb oʻzgartirildi.
2004-yilda munitsipalitet okrugi shahar tumaniga aylantirildi.
2008-yilda shahar tumani munitsipal tumanga aylantirildi.
2016-yilda munitsipal hudud yana shahar tumaniga aylantirildi.
2022-yilda shahar tumani munitsipal tumanga aylantirildi.

Aholi punktlari 
2016-yil 1-yanvargacha Krasnoznamenskiy munitsipal okrugi hududida bitta shahar va uchta qishloq aholi punkti mavjud edi:
3 ta qishloq:
 Alekseevskiy,
 Vesnovskiy,
 Dobrovolskiy;
1 ta viloyat ahamiyatiga ega shahar:
 Krasnoznamensk.
Krasnoznamenskiy okrugi 55 ta aholi punktini oʻz ichiga oladi.

Mahalliy hukumat 
Tuman rahbari:
 Makarov Viktor Georgievich
Adminstratsiya boshliqlari
 Chubarev Dmitriy Anatolievich

Madaniyati 
Krasnoznamenskiy tumanida tarixiy va madaniy yodgorliklarga kiritilgan 17 ta obyekt, 4 ta arxeologik yodgorlik, 4 ta 2-jahon urushida halok boʻlgan askarlarning ommaviy qabrlari, F.S.Antipenkovga bagʻishlangan memorial kompleks mavjud.

Manbalar 

Alifbo boʻyicha aholi punktlari
Tumanlar
Rossiya geografiyasiga oid chala maqolalar
Kaliningrad viloyati
Polessk

Polessk (1946-yilgacha Labiau, nemischa: Labiau) – Rossiyaning Kaliningrad viloyatidagi shahar, Polesskiy tumanining maʼmuriy markazi.

Aholisi – 6926 kishi.

Shahar Kaliningraddan 46 km shimoli-sharqda, Deyma daryosining chap qirgʻogʻida joylashgan boʻlib, u boshqa daryo va kanallar bilan Pregolya daryosini Neman daryosi bilan bogʻlaydi.

Tarixi 
Polessk birinchi marta 1249-yilda Labagov nomi bilan tilga olingan. Bu nom Prussiya lahjasida -ov qoʻshimchasi bilan „yaxshi“ yoki Laba (Deimaning sobiq nomi) daryosining nomidan olingan. 1642-yil 28-iyundan boshlab shahar hisoblangan.

1885-yilda Labiau 4744 nafar aholiga ega edi, ularning aksariyati lyuteranlar (29 katolik va 92 yahudiy).

1930-yilga kelib shaharda 5411 kishi yashagan, pivo zavodi va boshqa korxonalar faoliyat yuritgan.

1945-yildan SSSR (RSFSR) tarkibiga kiradi. 1946-yilda u Sharqiy Prussiya operatsiyasi paytida halok boʻlgan qoʻmondonlardan biri, Sovet Ittifoqi Qahramoni, gvardiya polkovnigi Sergey Ivanovich Polesskiy sharafiga Polessk deb oʻzgartirilgan. Boshqa maʼlumotlarga koʻra, 1946-yilda nomi oʻzgartirilganda, u oʻzining keng oʻrmonlari va ov joylari tufayli shunday nomlangan.

Aholisi 
2020-yilgi Butunrossiya aholini roʻyxatga olish maʼlumotlariga koʻra, shahar aholisi soni boʻyicha Rossiya Federatsiyasidagi 1119 shahar ichida 1022-oʻrinni egallagan. 1989-yilgi aholini roʻyxatga olish maʼlumotlariga koʻra, Polesskda 6859 kishi, shu jumladan, 3314 erkak va 3545 ayol istiqomat qilgan.

Iqtisodiyoti 
Polesskiy baliq konserva zavodi OAJ, Promkorm YoAJ, Kirovskiy pishloq zavodi OAJ va Zalesovskiy pishloq zavodi OAJ mavjud.

Manbalar

Havolalar 
 Polesskiy kulturno-dosugoviy sentr 
Rossiya shaharlari